open-index/open-wikipedia-markdown huggingface dataset:
קול מבשר (קו נייעס)

**קול מבשר** הוא קו נייעס ביידיש הפועל בארצות הברית. משודרים בו חדשות, תחזיות מזג אוויר ודיווחי תנועה, יחד עם מידע על מספר נושאים החשובים לקהילה החרדית דוברת יידיש, וראיונות עם דמויות מהקהילה.

## תכנות ותוכן
קול מבשר הוקם בשנת 2005 על ידי זלמן וידר שמשמש כמגיש החדשות הראשי במוקד. קול מבשר משמש כתחליף לשידורי רדיו עבור הקהילה היהודית האורתודוקסית דוברת היידיש הנשענת במידה רבה על חדשות ומידע בתוך הקהילה המועברים ביידיש. זהו אחד ממקורות המידע העיקריים לקהילה דוברת יידיש ברחבי העולם עם מאזינים בארצות הברית, קנדה, ישראל ובריטניה.

החדשות משודרות לאורך כל היום. החדשות הפוליטיות והחדשות העסקיות מתעדכנות מדי יום על ידי יוסי גסטטנר שמנתח גם את האקטואליה.

בקו משודרים חדשות (יהודיות, חסידיות, מקומיות, לאומיות, עולמיות, פוליטיות, בריאות, עסקים) וראיונות אקטואליה, מזג אוויר; מספרי זכייה בלוטו; ראיונות ארוכים, בריאות, עסקים ופוליטיקה; סוגיות תורניות (כולל היסטוריה וביוגרפיות של צדיקים); עדכוני תנועה ומדור מוזיקה.

## שדרנים
* חדשות עיקריות: זלמן וידר
* עדכוני תנועה: דוד גולדשטיין
* חדשות עסקיות/פוליטיות: יוסי גשטטנר
* בריאות: הרשל מייזלס ויואל מאירוביץ
* ברייטער גערעדט: מענדל אונגאר
* חדשות מעניינות: ארי אברמוביץ
* מראיין מוזיקלי ומנחה תוכנית אירוח: ולוול שמלצר
* ראיונות: יצחק שלמה דרזנר והנדל ברויאר
* ניתוח אקטואליה בארצות הברית: יוסי גשטטנר
* פוליטיקה יומית - טיול יומי בוושינגטון: דוד ליבוביץ
* מדע המדינה: יצחק קלר, שמעון רולניצקי, יואל פלזן, יוסף חיים יונה הכהן רפפורט ("יוינה כהן"), ואברהם יעקב טרקלטאוב, כתב בכיר בבית הלבן במגזין עמי.
* ניתוח עניינים גלובליים: הרשל פרידמן ומיכל פישר
* ענייני קהילה: הרב שאול קליין, הרב אברהם יעקב ווזנר, פנחס גלאובר ושעיה איצקוביץ ("אליעזר קראוס")
* פסיכולוגיה: שמעון גרין, נפתלי שטיין ומרדכי וינברגר

## יידיש24
ביולי 2019 הוציאה קול מבשר אתר ואפליקציה בשם "יידיש24" למשתמשי iOS ואנדרואיד. האתר והאפליקציה מציעים את אותם תכנים המשודרים במוקד קול מבשר.

## ראו גם
* קו נייעס

## קישורים חיצוניים
* 
* "קול מבשר נייעס" 
* "אקטועלע אנאליזן מיט הרב אליעזר קרויס-קול מבשר" 

## הערות שוליים

קטגוריה:תקשורת חרדית
קטגוריה:יידיש
כוכבית נצח-דולב

**כוכבית נצח-דולב** (נולדה ב-28 בספטמבר 1969) היא עורכת דין ישראלית ושותפה במשרד אגמון עם טולצ'ינסקי. בין השנים 2015–2023 שימשה פרקליטת מחוז ירושלים (אזרחי) בפרקליטות המדינה.

## ביוגרפיה
כוכבית נצח-דולב נולדה לחיים ורחל נצח, וגדלה בשכונת קריית משה בירושלים למשפחה דתית. למדה בבית הספר מימון בשכונה ובמדרשיית עמליה. שירתה בצה"ל כמש"קית חינוך והוראה. בשנת 1989 החלה ללמוד באוניברסיטה העברית בירושלים והיא בעלת תואר ראשון ושני במשפטים, שניהם בהצטיינות. ב-2013 השלימה תואר שני נוסף, במדיניות ציבורית מבית הספר פדרמן למדיניות ציבורית באוניברסיטה העברית. בשנת 1993 התמחתה שנה בבית המשפט העליון אצל השופט אליהו מצא.

### פרקליטות המדינה
בשנת 1994 הצטרפה נצח-דולב לפרקליטות המדינה. היא שימשה כפרקליטה בתחום הפלילי והאזרחי. תחילה עסקה במספר רב של תיקי פלילים דוגמת הונאה, סמים, מין, אלימות. בהמשך, על פי הצעתו של פרקליט המדינה משה לדור, החלה להתמקד בעיקר בתחום האזרחי וריכזה תחומים משפטיים, הבולט שבהם הוא תחום המכרזים (נצח-דולב והלשכה המשפטית במשרד האוצר הקימו יחד את פורום דיני מכרזים), וכן התכנון והבניה, תיקי רשות מקרקעי ישראל (בין השנים 2011–2014 שימשה יו"ר ועדת ההשגות על רמ"י), תביעות בתחום דיני העבודה והאכיפה האזרחית, וכן מילאה תפקידים ניהוליים. ייצגה את המדינה בהליכים מורכבים ומתוקשרים דוגמת עתירות מכרזים בנוגע לכביש חוצה ישראל, התפלת מי ים והולכת הגז הטבעי, עתירות בתחום התכנון והבניה, תיק ועד שכונת עין כרם, מחשוב הנהלת בתי המשפט ועוד.

בנוסף לעבודתה בפרקליטות הרצתה נצח-דולב בקורסים לניהול ועדות מכרזים לעובדי מדינה בכירים. בשנים 2006–2005 הייתה חברה בבית הדין המשמעתי של לשכת עורכי הדין במחוז ירושלים.

בשנת 2008 מונתה למשנה לפרקליטת מחוז ירושלים. במסגרת תפקידה ייצגה את משרד ראש הממשלה בתביעת מני נפתלי, ונתפרסמה בחקירה נגדית אגרסיבית שערכה לנפתלי. כן ייצגה את המדינה בתביעת פיצוי מחבר הכנסת לשעבר עופר חוגי, ביטול הבחירות המקומיות בעיר בית שמש בשנת 2013, ובפרשת בית הספר חילוני בעיר שהפך למוסד חרדי. כן ייצגה בערכאות את תקציב המדינה.

### פרקליטת מחוז ירושלים (אזרחי)
החל משנת ממאי 2015 שימשה פרקליטת מחוז ירושלים (אזרחי) (כולל אזור יהודה ושומרון). ב-2019 ייצגה את המשרד להגנת הסביבה בפרשיית המאבק להרחקת אסדת לווייתן. בנוסף לעבודתה בפרקליטות הרצתה נצח-דולב בקורסים לניהול ועדות מכרזים לעובדי מדינה בכירים.

נצח דולב והובילה וקידמה את תחום האכיפה המשולבת, במסגרתו עוסקים גופים שונים – הפרקליטות הפלילית, הפרקליטות האזרחית, והיחידה הארצית למאבק בפשיעה הכלכלית – באיתור יעדים ובייבוש מקורות כספיים של הפשע המאורגן בישראל. ביולי 2023 סיימה את תפקידה.

### לאחר פרישתה משירות המדינה
משנת 2023 נצח-דולב שותפה במשרד אגמון עם טולצ'ינסקי ומכהנת כראש תחום ליטיגציה מנהלית במשרד.

## חיים אישיים
נשואה לאריאל דולב, מהנדס אלקטרוניקה בחברת פרטנר, ואם לארבעה. מתגוררת בירושלים.

## קישורים חיצוניים
* כוכבית דולב ברשת החברתית פייסבוק
* על אודות פרקליטות מחוז ירושלים (אזרחי), באתר פרקליטות המדינה
* 

## הערות שוליים

קטגוריה:פרקליטות מחוזיות
קטגוריה:פרקליטי מחוז ירושלים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ירושלים: אישים
קטגוריה:ישראליות שנולדו ב-1969
קטגוריה:ישראלים שנולדו ב-1969
יחסי אינדונזיה–סנגל

**יחסי אינדונזיה–סנגל** כוננו רשמית ב-3 באוקטובר 1980. אינדונזיה מכירה בפוטנציאל של סנגל ככניסה לחדור לשוק המערב אפריקני. ממשלת אינדונזיה פתחה את שגרירותה בדקר מאז 1982, ואילו שגרירות סנגל בקואלה לומפור, מלזיה מוסמכת גם לאינדונזיה.

## היסטוריה
במהלך השלטון הקולוניאלי השתתפו גם לאופולד סדאר סנגור וגם מוחמד חטא בקונגרס בפברואר 1927 נגד דיכוי קולוניאלי ואימפריאליזם, שהתקיים בבריסל. ועידה זו תוארה כ"מקורה האינטלקטואלי" של ועידת באנדונג. לימים תיאר סנגור את ועידת באנדונג בשנת 1955 הייתה 'האירוע החשוב ביותר מאז הרנסאנס'. נשיא אינדונזיה סוקרנו ערך ביקור רשמי בסנגל (אז עדיין לא עצמאית) בשנת 1959.

## יחסי סחר
מ-31 באוקטובר עד 1 בנובמבר 2013 השיקה אינדונזיה משימת סחר לסנגל וגמביה לקידום מוצרים אינדונזיים. במהלך משימת סחר זו נרשמה לפחות עסקת סחר בסך 700 אלף דולר. סנגל מתכוונת לרכוש שני מטוסים מסוג CN-235-220 מיצרנית המטוסים הממלכתית PT דירגנטרה אינדונזיה. היקף הסחר הדו-צדדי בין שתי המדינות הגיע ל-46.1 מיליון דולר בשנת 2012, כאשר מאזן הסחר היה מאוד לטובת אינדונזיה, כאשר היצוא לסנגל היה מוערך ב-43 מיליון דולר. היצוא האינדונזי לסנגל כולל שמנים מן החי והצומח, מכונות, כימיקלים, בגדים וכלי אוכל.

## שיתופי פעולה
אינדונזיה הביעה את מחויבותה להגדיל את שיתוף הפעולה עם סנגל במגזר הכלכלי והסחר, הטכני והחקלאי. מגזרים אחרים שעשויים להתפתח הם תשתיות, תעשייה, שירותי בריאות ותרבות.

## הערות שוליים

קטגוריה:ערכים ללא קטגוריות פיזיות - יחסי חוץ
קול מבשר (שבועון)

"**קול מבֿשׂר**" היה שבועון ביידיש שיצא לאור באודסה שבאימפריה הרוסית בשנים 1862–1873, והיה כתב העת המודרני הראשון ביידיש. 

השבועון העברי "המליץ", שהתחיל לצאת לאור ברוסיה ב-1860 בעריכתו של אלכסנדר צֶדֶרבוים, קיבל רישיון לפרסום בשתי שפות: עברית וגרמנית (באותיות עבריות). לאחר שהתברר שאין עניין בכתבות בגרמנית, נוצל הרישיון להחלפת התוספת בגרמנית לתוספת ביידיש. 

הגיליון הראשון של "קול מבֿשׂר", בעריכתו של צדרבוים, הופיע ב-23 באוקטובר 1862, כתוספת ל"המליץ". ב-1869 החל "קול מבשר" להופיע כשבועון עצמאי, והמשיך לצאת לאור עד 1873. העיתון נכתב בניב האוקראיני של יידיש, והופץ ברחבי מזרח אירופה. השבועון עסק בחדשות מהעולם היהודי ומהעולם הרחב, וכן במדע, חינוך, היסטוריה וספרות. סיפורו הראשון של מנדלי מוכר ספרים ביידיש, "דאס קליינע מענטשעלע", נדפס (בעילום שם) ב"קול מבשר", וכן נדפסו בו יצירות של אברהם גולדפדן, יהודה לייב גורדון, שלמה אטינגר ויצחק יואל לינצקי.

השבועון הודפס בבית הדפוס של משה אליעזר בילינסון. בשנת 1871 עבר צדרבוים עם עיתונו "המליץ" לבירה סנקט פטרבורג, לאחר שקיבל אישור להעביר לשם את הדפסת עיתונו העברי "המליץ" ועיתונו הרוסי "וֶסטניק", אולם "קול מבשר" נותר באודסה, שכן השלטונות לא התירו להדפיס בעיר הבירה עיתון ב"ז'ארגון". צדרבוים מינה את משה לייב לִילְיֶנבְּלוּם לעוזרו הראשי (והעורך בפועל) ב"קול מבשר", אולם חילוקי דעות עם בילינסון גרמו לו לעזוב את המערכת בקיץ 1871. צדרבוים הציע את המשרה לאחד העם, אולם זה לא הסכים לתנאיו, ובילינסון היה לעורך בפועל של העיתון. הוא חתם על מאמריו בכינוי הספרותי 'מאב"ן' (=משה אליעזר בן נחמן).

## קישורים חיצוניים
* קול מבשר באתר הספרייה הלאומית
* חיפוש וקריאה מקוונת בדפי "קול מבשר", באתר עיתונות יהודית היסטורית
* נח זבולוני, ראשיתה של ספרות היידיש ברוסיה, חרות, 3 באוגוסט 1962

## הערות שוליים

קטגוריה:עיתונים ביידיש
רוחות (שיר)

**רוחות** הוא סינגל של הזמר-יוצר הישראלי אליעד נחום, שיצא לאור ב-21 בדצמבר 2015, כסינגל השני מתוך אלבומו השני, "אור".

## רקע וכתיבה
השיר נכתב והולחן על ידי נחום עצמו, והופק על ידיו בשיתוף עם נועם עקרבי, שותפו להפקות המוזיקליות של האלבום "אור", והאלבום הקודם "סימן". השיר משלב בתוכו את סגנון הפופ, יחד עם מקצב מיד-טמפו של היפ הופ, ומתאר את תחושותיו של הדובר לאחר פרידה. השיר סוקר בפודקאסט הדוקומנטרי "שיר אחד" של תאגיד השידור הישראלי, בו סיפר נחום כי בהפקה המוזיקלית של השיר, לקח השראה משירי ההיפ הופ "We Dem Boyz"  של ויז קאליפה ו-"CoCo"  של או.טי ג'נסיס , וטען כי חשב ש"זה בעברית יהיה מגניב".

## הצלחה
במצעד השמעות הרדיו של חברת מדיה פורסט, הגיע השיר לראשונה למקום השמיני, בשיאו הגיע למקום השני, וצעד במצעד כשמונה שבועות סך הכל. גם במצעד השבועי של רשת ג' ובמצעד הרשמי של גלגלצ זכה השיר להצלחה רבה, תוך שהגיע בשניהם למקום הראשון. גם במצעדי הפזמונים העבריים השנתיים זכה השיר להצלחה, תוך שהגיע למקום הרביעי במצעד של רשת ג', ול-15 במצעד של גלגלצ.

## ביקורת
יוסי חרסונסקי העניק לשיר ביקורת מעורבת, בה אמר: "אליעד מנווט את השיר לנתיב תחושתי בטון שאמור לשדר סבל, אבל מתועל בסופו של דבר לאפיק פופ מלודי ענוג, בעיבוד והפקה מוזיקלית שמשאירים את ייסוריו יותר באזורי הצער המלטף מאשר מביע טראומה אותנטית", ונתן לשיר ציון של שלושה כוכבי זהב וחצי. בביקורת של פרוגי על האלבום "אור", נכתב: "שיר עוצמתי, סוחף ולרגע כששומעים אותו יש תחושה של עצירת נשימה לשלוש דקות".

## וידאו קליפ
לשיר וידאו קליפ שפורסם ב-21 בדצמבר 2015 בערוץ היוטיוב של נחום ובוים על ידי אינדי חאיט. על הקליפ אמר נחום במאקו:

נכון לספטמבר 2025 לשיר יש למעלה מ-16 מיליון צפיות ביוטיוב.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי אליעד נחום
קטגוריה:שירים בעברית
קטגוריה:שירי היפ הופ בעברית
קטגוריה:שירים שנכתבו על ידי אליעד נחום
קטגוריה:סינגלים שהגיעו למקום הראשון במצעד הרשמי של גלגלצ
מילאנו – סן רמו 2020

**מילאנו – סן רמו 2020** (באיטלקית: **Milano-Sanremo 2020**) הייתה המהדורה של ה-111 של מרוץ מילאנו – סן רמו, אחד מחמשת המונומנטים שמהווים את חמשת מרוצי האופניים החד יומיים היוקרתיים והחשובים ביותר. התאריך המקורי של המרוץ היה אמור להיות ה-21 במרץ, אך בשל מגפת הקורונה באיטליה נדחה המרוץ ל-8 באוגוסט וכלל מרחק של 305 קילומטרים ממילאנו עד לסן רמו.

במרוץ ניצח ואוט ואן ארט (יומבו–ויסמה), לאחר שהקדים בספרינט אחד על אחד את ז'וליאן אלאפיליפ (דקונינק קוויק–סטפ). הפלוטון, שתי שניות אחריהם, הובל בידי מייקל מת'יוס (Team DSM) שסגר את תמונת הפודיום עם מקום שלישי. ואן ארט ואלאפיליפ ברחו לשאר הדבוקה לקראת סוף הטיפוס האחרון בפוג'יו.

## קבוצות
במרוץ השתתפו כל 19 קבוצות הוורלד טים ועוד 8 קבוצות מדרג הפרו טים שקיבלו כרטיס חופשי על ידי המארגנים (RCS). שכל קבוצה התבקשה לרשום שישה רוכבים בלבד.

### קבוצות וורלד טים

### קבוצות פרו טים

## תוצאות
### עשירייה ראשונה

ז.ז = זמן זהה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירועי ספורט שהושפעו ממגפת הקורונה
קטגוריה:מרוצי וורלד טור
קטגוריה:2020 בספורט
קטגוריה:איטליה: מרוצי אופניים
קטגוריה:2020 באיטליה
יחסי אינדונזיה–אתיופיה

**יחסי אינדונזיה–אתיופיה** הם יחסי החוץ בין אינדונזיה ואתיופיה.

## סקירה כללית
היחסים בין המדינות כוננו בשנת 1961, ואחריה נפתחה שגרירות אינדונזיה באדיס אבבה בשנת 1964.

שגרירות אינדונזיה באתיופיה זיהתה שני מכשולים עיקריים הפוגעים ביחסי הסחר בין המדינות; המיקום הגאוגרפי של אתיופיה כמדינה ללא מוצא לים והעימותים המזוינים סביב אתיופיה. באמצעות ארגון המדינות הלא מזדהות לשיתוף פעולה טכני דרום-דרום, אינדונזיה סייעה למספר גורמים ציבוריים באתיופיה באמצעות חינוך והכשרה באינדונזיה המקיפה מגזרים שונים; כמו חקלאות, חינוך, תכנון משפחתי, ניהול מיקרו-ארגונים, סביבה, הפחתת עוני, שיפור בריאות והזדמנויות להשכלה גבוהה.

## סחר והשקעה
אף על פי שכיום היקף הסחר הוא קטן יחסית, אך הסחר בין אתיופיה לאינדונזיה עשוי להיות מוגבר מכיוון שאינדונזיה ראתה באתיופיה שוק אפריקני חדש למוצרים אינדונזיים, כמו סבון ואטריות. בשנת 2007 היקף הסחר הדו-צדדי עמד על כ-69 מיליון דולר, כאשר מאזן הסחר נוטה בכבדות לטובת אינדונזיה. היבוא האתיופי מאינדונזיה כולל מוצרי אלקטרוניקה, סבון וחומרי ניקוי, נייר וספרים, צמיגים, טקסטיל וריהוט.

## נציגויות דיפלומטיות
אינדונזיה מחזיקה באתיופיה שגרירות באדיס אבבה שהוסמכה גם לסומליה וג'יבוטי, ואילו אתיופיה הקימה שגרירות חדשה בג'קרטה במחצית השנייה של 2016. ככל הנראה, שגרירות אתיופיה בג'קרטה תאושר למרכז איגוד מדינות דרום-מזרח אסיה (ASEAN), מלזיה וסינגפור. שתי המדינות חברות בארגון המדינות הבלתי-מזדהות.

## הערות שוליים

קטגוריה:ערכים ללא קטגוריות פיזיות - יחסי חוץ
ריבוליים

ממוזער|''Simpsonichthys boitonei''
ממוזער|''Hypsolebias magnificus''
**ריבוליים** (שם מדעי: Rivulidae; מלטינית: "rivus" – נהר) היא משפחה של דגים מסדרת הגמבוזאים, המצויים בטבע באמריקה הדרומית, והם קרוביהם של דגי הדגליליים, כשבעבר נחשבו לתת-משפחה שלהם. הם הוגדרו כמשפחה עצמאית בידי החוקר George S. Myers ב-1925.

זוהי משפחה גדולה ובה מעל 400 מינים קטנים באורך 2 עד 20 סנטימטרים והם בעלי גוונים צבעוניים לאורך צידי גופם, המשמשים למשיכת נקבות. בשל גודלם הם פגיעים מאוד ולרוב מצויים סביב הקרקעית או צמחי המים הרדודים באזור חיותם. הם נפוצים מנהרות בתוך יער האמזונאס, דרך אגמים מתוקים וגם במים מליחים שונים.

בדומה לגמבוזיים הקרובים להם הם משריצים צאצאים מפותחים חיים.

## סוגים

## קישורים חיצוניים

קטגוריה:בעלי חיים שתוארו ב-1925
קטגוריה:טקסונים שתוארו בידי ג'ורג' שפרג מאיירס
קטגוריה:גמבוזאים
המלכים הארורים

**המלכים הארורים** (בצרפתית: **Les Rois maudits**) היא סדרת רומנים היסטוריים מאת הסופר הצרפתי מוריס דרואון על המלוכה הצרפתית ב. פורסם בין 1955 ו-1977, הסדרה עובדה פעמיים למיני סדרה עבור הטלוויזיה בצרפת.

הסופר האמריקאי ג'ורג' ר. ר. מרטין כינה את הספרים "משחקי הכס המקוריים", תוך שהוא מציין את הרומנים של דרואון כהשראה לסדרה שלו **"[[שיר של אש ושל קרח]]"**.

## עלילה
הסדרה מתרחשת בתקופת שלטונם של חמשת המלכים האחרונים של השושלת הקאפטינגית הישירה ושני המלכים הראשונים של בית ולואה, הסדרה מתחילה כאשר המלך הצרפתי פיליפ היפה, שכבר מוקף שערורייה ותככים, מביא קללה על משפחתו כאשר הוא רודף את האבירים הטמפלרים. רצף המלכים שבאו אחריו מוביל את צרפת ואנגליה למלחמת מאה השנים.

## רומנים
ששת הרומנים הראשונים ראו אור בצרפת בהוצאת דל דוקה בשנים 1955–1960 ואת הכרך האחרון הוציאה לאור הוצאת פלון בשנת 1977.

ששת הספרים הראשונים יצאו לראשונה באנגלית (בתרגום המפרי הייר) בשנים 1956–1961, על ידי רופרט הארט דייוויס בבריטניה ועל ידי סקריבנר'ס בארצות הברית, עם מהדורות חוזרות עד שנות השמונים. בשנים 2013–2015 הוציאה הרפר קולינס מחדש את כל הסדרה בדפוס וכספרי שמע, כולל הספר האחרון "מלך ללא ממלכה" שמעולם לא פורסם באנגלית קודם לכן.

הסדרה טרם תורגמה לעברית.
### ספרי הסדרה
* **מלך הברזל** (Le Roi de fer)
* **המלכה החנוקה** (La Reine étranglée)
* **הכתר מורעל** (Les Poisons de la couronne, מילולית – רעל הכתר)
* **ירושת המלכות** (La Loi des mâles, מילולית – חוק הזכרים)
* **זאבת צרפת** (La Louve de France)
* **הפרח והאריה** (Le Lys et le lion)
* **מלך ללא ממלכה** (Quand un Roi perd la France)

## עיבודים לטלוויזיה
הרומנים עובדו פעמיים לטלוויזיה הצרפתית:

### עיבוד משנת 1972
העיבוד הטלוויזיוני משנת 1972 שודר ברשת ORTF בתאריכים 21 בדצמבר 1972 עד 24 בינואר 1973 וכיכבו בה ז'אן פיאט כרוברט ד'ארטואה והלן דוק בתפקיד מהאוט ד'ארטואה. ששת הפרקים היו מבוססים ישירות על ששת הרומנים הראשונה. הסדרה הוכתרה כ"הצלחה רבה" והעלתה את הפופולריות של הספרים הסדרה שודרה בבריטניה על ידי BBC בצרפתית עם כתוביות באנגלית ביוני–יולי 1974 ושוב באוגוסט–ספטמבר 1975.

### עיבוד משנת 2005
בשנת 2005, שוב עובדו הספרים לסדרה, הפעם בהפקה צרפתית-איטלקית משותפת בבימוי של ג'וזה דיין, בכיכובם של פיליפ טורטון כרוברט וז'אן מורו בתפקיד מהאוט. שודרה ברשת France 2 מ-7 בנובמבר ועד 28 בנובמבר 2005 כאשר חמשת הפרקים שלה נקראו על שם הרומנים 1–3 ו-5–6 (היוצא מן הכלל הוא "ירושת המלכות", *La Loi des mâles*). הסדרה שודרה לראשונה עם 8.6 מיליון צופים ופרק הסיום הביא למעלה מ-6.2 מיליון צופים לערוץ ובסך הכול נהנתה הסדרה מנפח של 7.2 מיליון צופים בממוצע ונתח קהל של 27.9%.

הסדרה הייתה מועמדת לפרס גלובס דה קריסטל לשנת 2006 בקטגוריית סרט הטלוויזיה או סדרת הטלוויזיה הטובה ביותר.

## קישורים חיצוניים
* 
* בלוג "פרנקופילים אנונימיים", המלכים המקוללים – ההשראה הצרפתית למשחקי הכס מאת רז גרינברג

## הערות שוליים

קטגוריה:רומנים היסטוריים
קטגוריה:רומנים המתרחשים בפריז
קטגוריה:ספרי הרפתקאות ומסעות
קטגוריה:ספרים שעובדו לסדרות טלוויזיה
קטגוריה:ספרי 1955
קטגוריה:ספרי מתח
מחכה (שיר של עידן חביב)

**מְחַכָּה** הוא סינגל של הזמר-יוצר הישראלי עידן חביב, שיצא לאור ב-12 במרץ 2011, כסינגל השלישי מתוך אלבום הבכורה של חביב, "כל פעם קצת".

## רקע וכתיבה
השיר נכתב והולחן על ידי עידן חביב, והופק על ידי גלעד שמואלי, בדומה לשאר שירי האלבום "כל פעם קצת", והוא בסגנון הפופ רוק. השיר מהווה שיר אהבה  לבת זוג.

## הצלחה
השיר נכנס למצעד השבועי של רשת ג', תוך שהגיע למקום ה-12, ובשיאו הגיע למקום הרביעי. במצעד הפזמונים העברי השנתי של התחנה, הגיע למקום ה-19, ובמצעד הפזמונים העברי השנתי של תחנת הרדיו גלגלצ הגיע למקום התשיעי.

נכון לאוגוסט 2020, השיר עומד על כ-1.5 מיליון השמעות ברשת הזרמת המדיה ספוטיפיי, ו-16 מיליון צפיות בפלטפורמת שיתוף הווידאו יוטיוב.

## ביקורת
מבקר המוזיקה יוסי חרסונסקי ביקר את האלבום "כל פעם קצת" באתרו "יוסמיוסיק", ואמר על "מחכה" כי הוא "ממש הפתעה בדיסק", בשל קצבו של השיר, שהשתנה ביחס לשאר שירי האלבום.

## מיקומי שיא

## קישורים חיצוניים

## הערות שוליים

קטגוריה:שירי עידן רפאל חביב
קטגוריה:שירים בעברית
קטגוריה:שירי פופ רוק
קטגוריה:שירי אהבה בעברית
קטגוריה:סינגלים בהוצאת NMC יונייטד אנטרטיינמנט
איתך ובלעדייך

**איתך ובלעדייך** הוא פזמון שנכתב על ידי הפזמונאי אילן גולדהירש. השיר זכה לביצוע ב-1973 על ידי צביקה פיק שהלחין אותו. השיר הולחן גם על ידי הזמר אבי סינואני, והופק מוזיקלית על ידי אריה ברקוביץ'.

השיר של סינואני יצא כסינגל בשנת 1996 מתוך האלבום "איתך ובלעדייך" שנקרא על שמו.

מילות השיר נכתבו על ידי גולדהירש בשנת 1973. סינואני, שנתקל בטקסט השיר לראשונה כנראה בספרו "אצלי או אצלך", זיהה את הפוטנציאל של השיר והלחין אותו. השיר זכה להצלחה רבה ולגרסאות כיסוי רבות, ביניהן של הזמר שימי תבורי, ונכלל ביותר מ-19 אלבומים מסחריים.

## תוכן השיר
"איתך ובלעדייך" הוא שיר אהבה. בבתי השיר הדובר מייצג דימויים למושא אהבתו, על איך זה איתה ועל איך זה בלעדיה. בפזמון הדובר חוזר ואומר "איתך ובלעדייך, זה אומר כבר את הכול".

## קישורים חיצוניים
* 
* 
* אקורדים לשיר, באתר נגנו
* דף השיר, באתר הספרייה הלאומית

## הערות שוליים

קטגוריה:שירי 1996
קטגוריה:סינגלים מ-1996
קטגוריה:שירי צביקה פיק
קטגוריה:שירים בעברית
קטגוריה:שירים שהולחנו על ידי צביקה פיק
קטגוריה:שירים שנכתבו על ידי אילן גולדהירש
טריזן צניני

**טְרִיזָן צְנִינִי** (שם מדעי: *Oxynotus centrina*) הוא מין של כריש קטן ממשפחת הטריזניים, החי במימי האוקיינוס האטלנטי בין נורווגיה לדרום אפריקה וכן גם בים התיכון ולחופי ישראל.
## מאפיינים
הטריזן הוא כריש קטן יחסית שאורכו הממוצע אינו עולה על 50 סנטימטרים, אף שנתפסו פרטים באורך 150 סנטימטרים. הוא בעל סנפירים דמויי-גפיים קצרים, סנפיר גבי משולש רחב ונמוך שכמעט ומתמזג עם עמוד השדרה וזנב קצר עם אונות בשרניות. הוא כמעט וחסר קשקשים ובעל ראש קהה עם זיזים בשרניים מצידי פיו וחוטמו. צבע הכריש חום-אפור עד שחור והעיניים הגדולות שחורות עם אישונים גדולים ירוקים. הכריש משריץ צאצאים חיים, לרוב בין 10 ל-12.

הכריש שוחה לאורך קרקעית הים באיטיות ומחפש תולעים, רכיכות וסרטנים למאכל, אף שהוא יאכל גם דגים איטיים או נבלות. הוא יכול לנוע מעומק 50 מטר עד לעומק 600 מטר מתחת פני הים.

כיום הטריזן מצוי בסכנת הכחדה עקב זיהום הימים ופגיעה מצד רשתות מכמורת כשלל לוואי. למרות זאת הוא אינו נידוג למטרות מסחריות.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:טריזניים
קטגוריה:דגי האוקיינוס האטלנטי
קטגוריה:בעלי חיים שתוארו ב-1758
יחסי איחוד האמירויות הערביות – כווית

**יחסי איחוד האמירויות הערביות–כווית** הם היחסים הדיפלומטיים הרשמיים שבין **[[איחוד האמירויות הערביות|האמירויות הערביות המאוחדות]]** לבין **[[כווית|מדינת כווית]]**. שתי המדינות הן חברות במועצת שיתוף הפעולה של מדינות המפרץ.

## היסטוריה
### מלחמת המפרץ

איחוד האמירויות הערביות הייתה חלק מהמדינות הערביות הראשונות אשר גינו את הפלישה העיראקית לכווית במלחמת המפרץ. במהלך כל המלחמה, האמירתים שלחו לכווית חבילות סיוע. הכוחות המזוינים של איחוד האמירויות הערביות תקפו מטרות עיראקיות עם המטוסים מיראז' 5 ומיראז' 2000. 6 חיילים אמירתיים נהרגו במבצע זה.

### כינון היחסים הדיפלומטיים עם ישראל

בכירים בממשל הכוויתי טענו כי מדינות ערב והעם הפלסטיני לעולם לא יסלחו לאיחוד האמירויות הערביות על הכרתה "בכיבוש הישראלי". "אנו דוחים באופן מוחלט את הסכם הנורמליזציה בין ישראל לאיחוד האמירויות הערביות. אנו בחיים לא נכיר בכיבוש הישראלי או בישראל עצמה. הסכם זו הוא בגידה וההכרה בכיבוש הישראלי הוא פשע נגד העם הפלסטיני ואנשי מדינות ערב".

## נציגויות דיפלומטיות
* איחוד האמירויות הערביות מיוצגת בכווית בדרג השגרירות, באמצעות שגרירות רשמית שהיא מחזיקה בכווית סיטי, בירת המדינה.
* כווית מיוצגת באיחוד האמירויות הערביות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה. כווית מיוצגת באיחוד האמירויות הערביות בדרג הקונסולרי, באמצעות קונסוליה רשמית אחת בעיר דובאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תריסנית קוצנית

**תְּרִיסָנִית קוֹצָנִית** (שם מדעי: *Raja clavata*) הוא מין של בטאי ממשפחת התריסניתיים. היא מצויה לחופי האוקיינוס האטלנטי המזרחי, בקרבת חופי מערב אפריקה וצפונה לחופי אירופה וכן מצויה לחופי הים התיכון והים השחור. לעיתים היא נמצאת גם בשפכי נהרות בקרבת הים. לרוב היא תימצא על קרקעית הים העשויה חול, בוץ או חצץ בעומק 10 עד 60 מטרים.

## מאפיינים
התריסנית היא דג שטוח באורך של 105 סנטימטרים בזכרים ו-135 סנטימטרים בנקבות הגדולות יותר, אך רובם יותר נפוצים באורך 85 סנטימטרים. משקלם המרבי מגיע ל-18 קילוגרם. צבעה אפור בהיר עם כתמים כהים המתמזגים על הקרקעית והחלק התחתון הוא בהיר-שמנת ברובו. לתריסנית זנב ארוך ועליו שורת זיזים בולטים ולנקבות ישנם זיזים נוספים בתחתית גופם. הם נעים באמצעות נפנוף חזק של סנפירי החזה דמויי-הכנפיים שלהם.

התריסניות חיות על הקרקעית ומחפשות חסילונים, סרטנים, דגים ותולעים שהם מוחצות בשיניהם החזקות. הן מתרבות לאורך חופים רדודים ובתוכם מטילים ביצים צמודות לקרקעית חולית או בוצית. כל נקבה יכולה להטיל 48–74 ביצים בממוצע והם בוקעות כעבור 4 עד 7 חודשים, תוך ניצול החלמון הרב שבהם.

ואולם מצבה של התריסנית נפגע עקב דיג יתר לאורך חופי אירופה, בהם היא מקננת. רבים מהתריסניות שנתפסו בשנים האחרונות היו קטנות מהרגיל ולא בשלים לבגרות מינית.

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:תריסניים
קטגוריה:דגי האוקיינוס האטלנטי
קטגוריה:בעלי חיים שתוארו ב-1758
חשמלן משויש

**חַשְׁמַלָּן מְשֻׁיָּשׁ** (שם מדעי: *Torpedo marmorata*) הוא מין של בטאי ממשפחת החשמלניים החי לאורך חופי הים התיכון והאוקיינוס האטלנטי מהים הצפוני עד לדרום אפריקה. הוא מגיע גם לחופי ישראל.

## תיאור
החשמלן מגיע לאורך ממוצע של 36–38 סנטימטרים בזכרים ו-55–61 סנטימטרים בנקבות ומשקלו המרבי הוא עד 3 קילוגרם. צבעו חום-כהה או חום-אדמדם עם נקודות בהירות מעליו. לחשמלן גוף שטוח, עיניים קטנות ופה המצוי בתחתית גופו. הוא בעל סנפירי חזה רחבים בצורת דיסק וזנב שרירי בעל אונות קטנות. הוא יכול לשהות באזורים בעלי מעט חמצן, למשל בבריכת גאות.

המאפיין העיקרי של החשמלן הוא היכולת שלו לייצר חשמל בעוצמה של 70 עד 80 וולט. הדבר עוזר להם להרוג קורבנות כמו סרטנים או דגי גרם קטנים (בעיקר קיפוניים ובקליים), להם הם אורבים מתחת לחול הימי. החשמלן יכול להפיק חשמל גם להגנה, שלרוב מועילה, אך היא איננה קטלנית לאדם. בימי קדם השתמשו בחשמלן לטיפול נגד כאבי ראש כרוניים או שיגדון ואף לחולי אפילפסיה. ההלם החשמלי עוזר לעיתים להעביר את הכאב, אם כי הוא אינו מוכח מדעית.

החשמלן לא נידוג למאכל אך הוא נפגע מספינות מכמורת הלוכדות שלל לוואי גדול ואז משליכות אותו חזרה לים. ברגע שהוא יוצא מהמים ושריריו נרפים הוא נכנס להלם ומת מחוסר חמצן. לא ידוע מה מצב שימורו בטבע אך באזורים מסוימים אוכלוסייתו הצטמצמה מאוד.

## קישורים חיצוניים

## הערות שוליים

קטגוריה:בעלי חיים שתוארו ב-1810
קטגוריה:טקסונים שתוארו בידי אנטואן ריסו
קטגוריה:חשמלניים
קטגוריה:דגי ים במערב אפריקה
גיטרן פרודוקטוס

**גיטרן פרודוקטוס** (שם מדעי: ***Rhinobatos productus***) הוא מין של דג סחוס ממשפחת הגיטרניים. הוא חי במימי האוקיינוס השקט לחופי אמריקה הצפונית ובעיקר במפרץ קליפורניה וחופי קליפורניה וכן דרומה עד למסטלאן שבמקסיקו.
## מאפיינים
הגיטרן הוא דג שטוח עם מבנה מוארך המזכיר גיטרה והוא מגיע לאורך 120 סנטימטרים בממוצע אצל זכרים ו-137 סנטימטרים בממוצע אצל נקבות. השיא היה אצל נקבה שהגיעה לאורך 170 סנטימטרים ולמשקל של 9.8 קילוגרם, אך לרוב הפרטים קטנים יותר. צבעו אפור-כחול ומנומר בצידי הגוף. הוא בעל גוף שטוח בעל מעט סנפירים, אך בעל סנפירי זנב ואונות זנב בשרניות. מבנה החרטום שלו עוזר לו לקלוט טרף הקבור בחול בעזרת ריח או בעזרת אמפולות לורנציני.

הגיטרן נובר בחולות הקרקעית, בעומק של 12 עד 91 מטרים מתחת פני הים בחיפוש אחרי טרף של רכיכות, תולעים ודגים, אותם הוא מפרק בלסתותיו החזקות. רוב הזמן הוא שוכב שטוח ללא תנועה בהסוואה. גיטרן יכול לחיות עד 16 שנים בטבע.

הגיטרן נידוג למאכל בחלק מהחופים בהם הוא חי וכן נידוג לשם ספורט אתגרי. דברים אלה גוררים אותו לסכנת הכחדה. מצבו כיום הוא "קרוב לסיכון".

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי ויליאם אורייל איירס
קטגוריה:גיטרניים
קטגוריה:דגי מפרץ קליפורניה
עמנואל בר-קדמא

**עמנואל בר-קדמא** (נולד **עמנואל מזרחי**; 1932 – 21 באפריל 2018) היה עיתונאי, עורך, צייר וסופר ישראלי.
נודע כחבר מערכת של העיתון ידיעות אחרונות, בין השאר כמבקר בתחום התיאטרון ואמנויות אחרות, וכעורך מוספים. כמו כן נודע כצייר בעיקר של רישומים.

## קורות חיים
עמנואל מזרחי נולד בבוקרשט, בירת רומניה, כבן הבכור בין ארבעה ילדים של לאון מזרחי (1899–1967), עורך דין ופעיל ציוני, ולאשתו, פאולינה לבית הורטיג.
המשפחה עלתה לארץ ישראל בשנת 1941 בימי הרודנות הצבאית הפרו-נאצית ברומניה והתיישבה תחילה בחיפה. יחד איתם עלה לארץ גם בן דודו של עמנואל, לימים הפסנתרן היהודי-רומני דן מזרחי.
בחיפה האב נאלץ בגלל קשיי שפה, לוותר על קריירה משפטית ולפתוח עסק לעיבוד יהלומים. כעבור זמן הם עברו לגור בתל אביב.
עמנואל, שנודע לימים בשם העט בר-קדמא ובכינוי "יאנוש", חי את רוב שנות חייו בתל אביב. יוצאים מן הכלל היו שנות שירותו בנח"ל ושלוש שנותיו בקיבוץ נתיב הל"ה ומאוחר יותר מספר שנים שבילה כאמן בפריז.

בר-קדמא עבד שנים רבות כחבר מערכת העיתון "ידיעות אחרונות", שבו פעל בתפקידים רבים. בין השאר כתב ביקורות תיאטרון, קולנוע ואמנות, נמנה עם מייסדי המוסף "7 לילות" והיה עורכו הראשי, כמו כן היה עורך של המוסף "7 ימים".

הציג יצירות בתערוכות יחיד ובעיקר בתערוכות קבוצתיות בישראל ובעולם, בעיקר בפריז.
בית היתר הציג בגלריית עמליה ארבל, גלריית ארטא בירושלים, במוזיאון חיפה לאמנות, בגלריה 101 וב"פירמידה" בחיפה.
בשנת 2011 אורגנה תערוכה רטרוספקטיבית עם יצירות שלו בגלריית עמליה הארבל.

נפטר בשנת 2018 בתל אביב. הוא היה רווק. למשך תקופה חברתו לחיים הייתה בעלת הגלריה עמליה ארבל.
הובא לקבורה בקיבוץ גליל ים.

## ספריו
* **סודה של לי** – 11 סיפורים, הוצאת מסדה
* **העין השלישית היא העין האישית,** הוצאת מסדה

## תסריט
* 1968 – לסרט "הבן האובד" בבימוי יוסף שלחין

## קישורים חיצוניים

* קטעים אוטוביוגרפיים של הפסנתרן דן מזרחי בריאיון אצל אנקה צ'וצ'ו, באתר centropa, מאי 2005 
* המוזה העירומה: תערוכת יחיד רטרוספקטיבית של עמנואל בר-קדמא, באתר האמנות artbeat, 2011
* 

קטגוריה:מבקרי תיאטרון ישראלים
קטגוריה:ציירים ישראלים
קטגוריה:תל אביב-יפו: אישים
קטגוריה:ישראלים ילידי רומניה
קטגוריה:עולים במלחמת העולם השנייה
קטגוריה:סופרים ישראלים
קטגוריה:עורכים ישראלים
קטגוריה:עיתונאים יהודים
קטגוריה:סגל ידיעות אחרונות
קטגוריה:אישים הקבורים בקיבוצים
קטגוריה:ישראלים שנולדו ב-1932
קטגוריה:ישראלים שנפטרו ב-2018
יחסי איחוד האמירויות הערביות – עומאן

**יחסי איחוד האמירויות הערביות–עומאן** הם היחסים הדיפלומטיים הרשמיים שבין **[[איחוד האמירויות הערביות]]** לבין **[[עומאן|סולטנות עומאן]]**.

## סקירה כללית
בין שתי המדינות עובר גבול משותף אשר אורכו עומד על 609 קילומטרים. בנוסף, באיחוד האמירויות ישנה מובלעת עומאנית (מדחא) ובתוכה ישנה עוד מובלעת אמירתית (נחווה).

בדצמבר 2010, חיל המודיעין העומאני גילה רשת ריגול שהופעלה על ידי איחוד האמירויות, במטרה לאסוף מידע על צבא עומאן ויחסי איראן–עומאן. המשבר הדיפלומטי בין שתי המדינות נפתר בתיווכה של המדינה כווית.

## נציגויות דיפלומטיות
* איחוד האמירויות הערביות מיוצגת בעומאן בדרג השגרירות, באמצעות שגרירות רשמית במסקט, בירת המדינה.
* עומאן מיוצגת באיחוד האמירויות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה. עומאן מיוצגת באיחוד האמירויות בדרג הקונסולרי, באמצעות קונסוליה רשמית אחת בעיר דובאי.

## ראו גם
* גבול איחוד האמירויות הערביות–עומאן

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אורובטיס ג'מייקנסיס

**אורובטיס ג'מייקנסיס** (שם מדעי: *Urobatis jamaicensis*) הוא מין של בטאי מהמשפחה טריגונים עגולים אמריקאים, החי במימי הים הקריבי ומערב האוקיינוס האטלנטי לחופי אמריקה בין קרוליינה הצפונית לטרינידד, לעיתים קרובות בשוניות אלמוגים.

## תיאור
מין זה דומה לטריגוניים, אך אינו שייך למשפחה Dasyatidae, אלא למשפחה פרימיטיבית יותר. הוא בעל גוף באורך 70 סנטימטרים וברוחב 36 סנטימטרים בעל "כנפיים" רחבות מעוגלות דמויות-דיסק וקוצים בולטים לאורך עמוד השדרה עד הזנב הרחב, היכול להתפתל כלפי מעלה. בקצה הזנב ישנו עוקץ בעל ארס צורב, המיועד להגנה מטורפים, אך איננו קטלני לאדם. בנוסף הוא בעל יכולת להסוות את עצמו בסביבה במהירות. טריגון זה בעל כתמים רחבים צהובים-אפורים עד חומים-זהובים על רקע ירוק-כהה או חום. לטריגון מאפיין ייחודי הגורם לפלואורסצנציה ועוזר לו לבלוט בחשיכה, אם מאירים עליו בפנס.

הוא חי סביב קרקעית הים עד לעומק 25 מטר בשכבות רדודות. הוא מצוי בשוניות אלמוגים, לגונות, מפרצים רדודים ובין סבכי מנגרובים ולעיתים אף נמצא בשפכי נהרות. הטריגון חי באקלים טרופי, אך כבר נמצא באיים סמוך לקרוליינה הצפונית.

הוא טורף של תולעים, דגי גרם, צדפות וחסילונים החיים על הקרקעית. בתורו הוא נטרף בידי כרישים כמו כריש טיגריסי. הוא איננו נידוג למאכל, אך נתפס לעיתים כשלל לוואי של רשתות וכן נתפס לסחר וגידול באקווריום. למרות זאת הוא איננו מצוי בסכנת הכחדה בטבע.

## קישורים חיצוניים

## הערות שוליים


קובץ:Yellow stingray oregon aquarium.jpg
קובץ:Yellow Stingray, Belize, 2007-09.jpg
קובץ:Urobatis jamaicensis 7zz.jpg
קובץ:Urobatis jamaicensis SI.jpg


קטגוריה:טקסונים שתוארו בידי ז'ורז' קיווייה
קטגוריה:טחנאים
קטגוריה:ארצות הברית: דגים
קטגוריה:בעלי חיים שתוארו ב-1816
רב מובהק

**רב מובהק** הוא רבו העיקרי של תלמיד. מקור הביטוי בתלמוד הבבלי, ומשמעותו: הרב שממנו קיבל התלמיד את רוב חוכמתו. המונח **מורה מובהק** משמעותו זהה, והוא משמש גם בהקשרים חוץ-דתיים.
מושג קרוב הוא **תלמיד מובהק** – תלמיד שלמד שנים רבות אצל רב מסוים ואימץ במידה רבה את שיטתו ודרך לימודו. 

דוגמאות לרבנים מובהקים בתלמוד: רבה בר אבוה, רבו המובהק של רב נחמן; רב הונא, רבם של רב חסדא ורב ששת; ורב יוסף רבו של אביי.

## הגדרת רב מובהק
רב מובהק הוא מי שהתלמיד רכש את רוב חכמתו ממנו,  ובשו"ת אבקת רוכל ביאר שהוא זה שלימד אותו את רוב ההלכות המצויות. 

במקורות מאוחרים יותר נעשה שימוש מורחב במונח "רב מובהק" ל"תלמיד גמור" אף אם אין רוב חכמתו ממנו, אלא שלא נתגדל בעצמו בתורה ונעשה חבר לרבו, אך ההלכות הנהוגות כלפי רב מובהק במשמעות הרחבה שונות מההלכות הנהוגות כלפי רב מובהק במשמעותו היסודית.

כיום נהוג להשתמש בכינוי רב מובהק בהשאלה גם לרב שאליו משתייך התלמיד ושאת הנהגותיו הוא מקיים, או לאדמו"ר או לראש הישיבה המנהיג את קהילתו, ולא רק אם למד ממנו את עיקר תורתו.

## הלכות רב מובהק

מצופה מתלמיד לכבד ביותר את רבו המובהק ואף להתבטל לפניו.

דוגמה לכך מובאת במסכת קידושין:  (פירוש: מאיזה מרחק צריך לקום בפני רבו כדי לקיים מצוות "והדרת פני זקן"? ממרחק ארבע אמות. אמר אביי: האמור נכון רק ברב שאינו רבו המובהק, אבל לרבו המובהק צריך לקום ממרחק כל זמן שיכול לראותו).

על פי התלמוד מוטל על התלמיד ללוות את רבו המובהק עד למרחק שלוש פרסאות.

בדינים שונים מצוות כבוד רב מובהק קודמת אף לכבוד אב ואם: .

בגמרא מסופר על תנאים שלא היו אומרים דבר תורה מעצמם אלא רק דברים ששמעו מרבם המובהק.

על פי חלק מהאחרונים דיני רב מובהק בימינו אינם שכיחים מפני שאנשים לומדים היום את חכמתם מהספרים, ויש המבססים את הדברים על דברי רבי אהרון הכהן מלוניל שכתב .

## ראו גם
*רב
*תארים רבניים

## קישורים חיצוניים
*רב מובהק באתר הלכה יומית

## הערות שוליים

קטגוריה:תארים ותפקידים יהודיים
קטגוריה:רבנים
בסיליסק מערבי

**בסיליסק מערבי** (שם מדעי: *Basiliscus galeritus*) הוא מין של זוחל ממשפחת הבסיליסקיים החי בצפונה של אמריקה הדרומית במערבה של קולומביה ושל אקוודור. מין זה מזכיר בצורתו את הבסיליסק המצוי, מה שגורם לבלבול ביניהם ולמחשבה שהמין מצוי גם באמריקה המרכזית - דבר שלא הוכח.

## תיאור
בסיליסק זה מגיע לאורך כולל (לרבות הזנב) של 77.5 סנטימטרים בזכרים ו-63.5 סנטימטרים בנקבות. צבעו ירוק כהה ומעט חום והבטן והזנב אדמדמים-חומים עם גרון צהוב-בהיר בעל כמה פסים ירוקים כהים לאורכו. הראש חרוטי ובקצהו "כרבולת" עגלגלה בצבע ירוק עז המסוגלת להתנפח לצד שק הגרון כאמצעי להרתעת יריבים.

הבסיליסק הוא לטאה שוכנת עצים וענפים ביערות הגשם ויערות עד לגובה של 1,600 מטרים. כמו שאר מיני הבסיליסק הוא מסוגל לרוץ מעל מים מבלי לשקוע, באמצעות ריצה מהירה על שתי רגליים.

הבסיליסק הוא טורף הניזון בעיקר מחרקים ופרוקי-רגליים נוספים, אך הוא יגוון גם בפירות או בחולייתנים קטנים שייקרו בדרכו.

## קישורים חיצוניים

## הערות שוליים

קטגוריה:בעלי חיים שתוארו ב-1851
קטגוריה:טקסונים שתוארו בידי אנדרה מרי קונסטון דומריל
קטגוריה:בסיליסקיים
קטגוריה:קולומביה: זוחלים
קטגוריה:אקוודור: זוחלים
נחש מים מאורה

**נחש מים מאורה** (שם מדעי: *Natrix maura*) הוא מין של נחש ממשפחת הזעמניים השייך לסוג נחש מים. הוא מצוי בטבע רק בדרום אירופה ובמערב-צפון אפריקה. מכונה גם **נחש מים [[צפע]]י** עקב מבנה ראשו הדומה מעט לצפע, אף שאין לו אף קשר עם בני משפחת הצפעיים.

## תיאור
נחש זה מצוי בנהרות רדודים, אגמים ולעיתים נדירות נמצא גם במים מליחים. הוא דומה מאוד למין נחש מים אירופי, אך בעל צבעים דהויים יותר. צבעו אפור, חום או אדמדם עם פסים דקים שחורים לאורך צידי הגוף והבטן צהובה. העיניים גדולות עם טבעות צהובות והראש מוארך מעט. אורך נחש בוגר יכול להגיע ל-83 סנטימטרים ואורך הזנב ל-17 סנטימטרים. עם זאת לרוב הוא נפוץ באורך 50 סנטימטרים.

נחש המים הוא צייד תוקפני אך חסר שיני-ארס, הניזון מדגים שונים, צפרדעים ושאר דו-חיים ושאר יצורי מים. יונקים ועופות נאכלים רק לעיתים נדירות והנחש מצוי רוב זמנו בתוך המים. הוא פעיל יום הנח במשך היום בין סלעים או חללי עצים על הקרקע. אם הוא מותקף הוא מסוגל לפלוט ריח דוחה מבלוטות אנאליות.

## תפוצה
הנחש נמצא במקווי מים בדרום-מערב אירופה ובצפון-מערב אפריקה, במדינות: פורטוגל, ספרד, צרפת, צפון-מערב איטליה ואולי אף בדרום שווייץ. כמו כן הוא הופץ לאנגליה. באפריקה הוא מצוי במרוקו, צפון אלג'יריה, צפון-מערב לוב וצפון עד מרכז תוניסיה.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:נחשי מים
קטגוריה:ספרד: זוחלים
קטגוריה:צרפת: זוחלים
קטגוריה:בעלי חיים שתוארו ב-1758
LEGO Dimensions

**LEGO Dimensions** (**לגו דיימנשנז**; בעברית: **לגו ממדים**) הוא משחק וידאו פעולה והרפתקאות בנוסח לגו שפותח על ידי TT משחקים והופץ על ידי Warner Bros. Interactive Entertainment, עבור פלייסטיישן 4, פלייסטיישן 3, Wii U, Xbox One ו-Xbox 360. מכאן הצעצועים אל החיים, באותה השחקן דמוי לגו צעצוע שבו ניתן לשחק בתוך המשחק עצמו וגם במציאות הוא כולל דמויות ועולמות מיותר מ -30 ממדים שונים. Starter pack, המכילה את המשחק, USB, שלוש דמויות ופוסטר, שוחררה בספטמבר 2015, ומאז הורחבה עם חבילות רמה נוספות ותווים.

## דמויות
המשחק כולל (ועתיד לכלול) דמויות מלמעלה מ-30 יקומים בדיוניים של מגוון מותגים וזיכיונות בתרבות הפופולרית, לרבות:

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לגו
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Wii U
קטגוריה:משחקי Xbox 360
קטגוריה:משחקי Xbox One
קטגוריה:משחקי וידאו משנת 2015
קטגוריה:משחקי קרוס-אובר
קטגוריה:משחקי עולם פתוח ממוחשבים
קטגוריה:משחקי פעולה-הרפתקאות
קטגוריה:משחקי וידאו שפותחו בממלכה המאוחדת
סורת אל-אנסאן

**סורת אל-אנסאן** (בערבית: **سورة الإنسان**) היא סורה מספר 76 בקוראן, והיא מונה 31 פסוקים.

## תוכן הסורה
סורת אל-אנסאן מתחילה עם סיפור הבריאה של האדם, הניסיונות שהוא לכאורה יעבור בחיים האלה, וזכותו לבחור באופן חופשי את דרכו בעולם.

הסורה ממשיכה עם מספר המלצות, וביניהן:
# להתאזר בסבלנות.
# להזכיר את האל בבוקר ובערב.
# לסגוד לאל ולשבחו במהלך חלק מהלילה.
הסורה מסתיימת בחלוקת האנושות לשני סוגי אנשים, אלה שעל פי המסורת האסלאמית האל ירחם עליהם, ואלה שכביכול ייענשו בעולם הבא.

## קישורים חיצוניים

## הערות שוליים

קטגוריה:סורות
איימי ריי

**איימי ריי** (באנגלית: **Amy Elizabeth Ray**;  נולדה ב-12 באפריל 1964) היא זמרת-יוצרת לסבו-פמיניסטית אמריקאית.

## ביוגרפיה
ריי נולדה וגדלה בעיירה דיקייטר בג'ורג'יה. בהיותה בבית הספר היא הכירה את אמילי סליארס בשנת 1981 הבנות הקליטו את השיר הראשון. בשנת 1985 הן סיימו אוניברסיטת אמורי והקימו להקה Indigo Girls. הלהקה הוציאה מספר אלבומים ופועלת עד היום.

בשנת 2001 הקליטה את אלבום סולו הראשון שלה. בהקלטת האלבום השתתפה להקה הבוצ'יס והן גם השתתפו בסיבוב הופעות על בסיס האלבום.

בשנת 2005 הוציאה אלבום שני ובשנת 2006 אלבום השלישי.

בנוסף להשתתפות בלהקה ואלבומי סולו, הקימה חברת תקליטים Daemon Records שפועלת משנת 1990.

ריי פעילה בנושאים פוליטיים וזכויות להט"ב, זכויות האישה וסביבתנות. מספר פעמים היא נסעה למקסיקו במטרה לתמוך בפעילות של הצבא הזפטיסטי לשחרור לאומי.

## קישורים חיצוניים

* 

קטגוריה:זמרים א-בינארים
קטגוריה:גיטריסטיות אמריקאיות
קטגוריה:זמרים להט"בים אמריקאים
קטגוריה:מוזיקאים להט"בים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:זמרות רוק אמריקאיות
קטגוריה:בוגרות אוניברסיטת אמורי
קטגוריה:בוגרי אוניברסיטת אמורי
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
גנרל על הכוונת

**גנרל על הכוונת** (באנגלית: **Brass Target**) הוא סרט מלחמה, מתח ופעולה אמריקאי משנת 1978 בכיכובם של ג'ון קסאווטס, סופיה לורן, ג'ורג' קנדי, רוברט ווהן ומקס פון סידוב.

הסרט הופץ על ידי סינמה אינטרנשיונל קורפוריישן.
## עלילה
בשנת 1945, לאחר סיום מלחמת העולם השנייה באירופה, שדדה קבוצת קצינים בצבא ארצות הברית רכבת בגרמניה שהכילה משלוח זהב שנועד להימסר לצבא האדום. במהלך השוד נרצחו בגז 59 חיילי המשטרה הצבאית ששמרו על הרכבת. השוד היה זהה במתכונתו לפשיטה על רכבת של הצבא הגרמני באיטליה במהלך המלחמה.

הקולונל רוברט דאוסון (ברוס דוויסון), עוזרו של הגנרל ג'ורג' פאטון (ג'ורג' קנדי), הטיל על איש המשרד לשירותים אסטרטגיים, רב-סרן ג'ו דה-לוקה (ג'ון קסאווטס), שבין פשיטות חבלה שאותן תכנן ועליהן פיקד מאחורי הקווים של הוורמאכט תכנן וביצע את הפשיטה באיטליה, לחקור ולפענח את הפרשה. עד מהרה התברר לדה לוקה כי מאחורי השוד עומדים מספר קצינים בכירים במפקדתו של פאטון שבשירותם עובד מתנקש קטלני (מקס פון סידוב), שעמו עבד בתקופת המלחמה.

## קישורים חיצוניים

*  כשהשלל הוא 250 מיליון דולר בזהב,גם חייו של גנרל אינם שווים פרוטה, עיתון מעריב, 3 בפברואר 1980

## הערות שוליים

קטגוריה:סרטי מלחמת העולם השנייה
קטגוריה:סרטי דרמה אמריקאיים משנת 1978
קטגוריה:סרטי פעולה אמריקאיים משנת 1978
קטגוריה:סרטי מתח אמריקאיים משנת 1978
קטגוריה:סרטי סופיה לורן
קטגוריה:סרטים המבוססים על רומנים בריטיים
פורפיריה אמריקאית

**פורפיריה אמריקאית** או **פורפיריה צהובת-רגל** (שם מדעי: *Porphyrio martinicus*) היא מין של עוף מסוג פורפיריה שבמשפחת הרליתיים החיה באמריקה הצפונית, המרכזית והדרומית סביב גדות מים וביצות.

הפורפיריה מזכירה במראה מעט סופית אך בעלת מקור כהה יותר בצבע אדום. אורך הפורפיריה 26 עד 37 ס"מ בממוצע, מוטת כנפיה מגיעה ל-51 עד 60 ס"מ ומשקלה הממוצע 141 עד 305 גרם. הזכרים גדולים במעט מהנקבות אך צבעיהם דומים. צבע הפורפיריה הוא כחול-סגול עם כנפיים ירוקות ומעט תכולות בקצותיהן. הרגליים הארוכות צהובות והמקור אדום עם בליטה תכולה מעליו.

הפורפיריה היא עוף מים והיא מסוגלת לנוע על צמחי מים, להיאחז בהם ביעילות וגם לשחות. חלק מהאוכלוסיות נודדות מאזור לאזור ופרטים מסוימים חצו אוקיינוסים והגיעו עד לארץ האש ובריטניה, לרוב כפרטים תועים. הפורפיריה היא אוכלת כל הניזונה מעלים, זרעים ופירות שונים ומחרקים, תולעים, שבלולים, דו-חיים, דגים קטנים ואף מביצים ואפרוחים של עופות אחרים.

הפורפיריות הן מונוגמיות. הן מקננות על אדמת הביצות. הנקבה מטילה חמש עד עשר ביצים מוסוות ופגיעות, עליהן מגוננים שני ההורים מכל פולש.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:רליתיים
קטגוריה:ארצות הברית: עופות
קטגוריה:מקסיקו: עופות
קטגוריה:ונצואלה: עופות
קטגוריה:דומיניקה: עופות
קטגוריה:בעלי חיים שתוארו ב-1766
ורה יוציץ'

[ממוזער|פסל של ורה יוציץ' ב[סקופיה]]
**ורה אוליברה יוציץ**' (במקדונית: **Oливера Верa Јоциќ**; בסרבית: **Оливера Вера Јоцић**; 21 באוגוסט 1923 – 22 במאי 1944) הייתה פרטיזנית יוגוסלבית. היא הוכרזה כגיבורה לאומית ב-20 בדצמבר 1951.

## ראשית חייה
ורה יוציץ' נולדה ב-21 באוגוסט 1923 למשפחה שעזבה את סרביה לאחר מלחמות הבלקן ועברה לצ'נטו . ב-1941, בזמן שלמדה בתיכון, היא הייתה חברה בליגת הנוער הקומוניסטי של יוגוסלביה .

## השתתפותה במלחמת העולם השנייה
לאחר הפלישה ליוגוסלביה, היא עזבה עם אחיותיה לוולייבו, שם הצטרפה ליחידה הפרטיזנית של ג'סטרבק והייתה חברה במפלגה הקומוניסטית של יוגוסלביה מאוקטובר 1941. לאחר הפעילות המפלגתית הבלתי-חוקית בניש, בחורף 1942, המשיכה בפעילות ביחידה הפרטיזנית של ג'סטרבק, ואז ביחידה הפרטיזנית של ורניה.

מסוף 1943, סגנית הקומיסרית הפוליטית של מפלגת הפרטיזנים השלישית של קומאנובו ושל גדודי קומאנובו "אורס ניקולוב" ו"הריסטיאן טודורובסקי – קרפוס", ומ-24 בפברואר 1944 של הגדוד הראשון של שביתת השחרור הלאומית השלישית במקדוניה.

היא השתתפה במתקפת האביב , שהתרחשה במאי ויוני 1944, במהלכה היחידות מקומנובו פרצו דרך לעבר בלאסיצה  ומקדוניה היוונית. המשימה לתקוף את הצבא הבולגרי הוטלה על הגדוד עמו נמנתה ורה יוציץ'. באותם קרבות, ב-20 במאי 1944, היא נפצעה, בסמוך לכפר סטראצין , והוגדרה במצב קשה.

חברי הגדוד של ורה יוציץ' לקחו אותה ונשאו אותה על אגף אוהל למשך שלושה ימים ושלושה לילות, שלאחר מכן, נפטרה ליד הכפר סאסא .

## הנצחה
דמותה של ורה יוציץ' נמצאת בשיר "Очи", שנכתב על ידי אקו שופוב . לכבודה, בית ספר יסודי בעיריית גאזי באבא  נקרא על שמה.

## קישורים חיצוניים


* 
* 


## הערות שוליים

קטגוריה:פרטיזניות
קטגוריה:מעוטרי גיבור יוגוסלביה
קטגוריה:פרטיזנים יוגוסלבים
קטגוריה:ילידות 1923
קטגוריה:יוגוסלבים שנולדו ב-1923
קטגוריה:נפטרות ב-1944
ג'ון דומן טרנר

ממוזער|300x300 פיקסלים|ג'ון טרנר, קטע ממגילת וולברסוויק, תיאור הכפר סאפוק, 1931/2
**ג'ון דומן טרנר** (באנגלית: **John Doman Turner**; 25 באוקטובר 1871 – 3 בינואר 1938) היה צייר בריטי חירש וחבר בקבוצת קמדן טאון.

## ביוגרפיה וקריירה
טרנר, שנולד בבריקסטון בלונדון, קיבל הכשרה אמנותית בהתכתבות עם ספנסר גור בזמן שעבד כפקיד אצל סוכן בורסה.
התכתבות זו עדיין קיימת, ושימשה אמנים נוספים כמו הסופרת הבריטית אסתר פרויד ברומן שלה "בית הים".

טרנר הציג שתים עשרה יצירות עם קבוצת קמדן טאון בשלוש תערוכות בשנים 1911–1912.
ממוזער|316x316 פיקסלים|ג'ון טרנר, קטע ממגילת יריד טריניטי
במהלך חייו המאוחרים המשיך טרנר לצייר ארבע מגילות ייחודיות כולל "מגילת וולברסוויק" (Walberswick) "תיעוד ציורי דיורמי של כפר סאפוק", באורך 40 מטר, בו פירט את כל המגורים בכפר סאפוק.

אחריה צייר את מגילת טריניטי, דיוקן של קרקס נודד, אותו ניתן לראות במלון סוואן, בסאות'וולד.

הוא נפטר מדלקת ריאות בביתו ב־Streatham ב־3 בינואר 1938.

תערוכה גדולה של עבודותיו הוצגה באוניברסיטת האל ובגלריה מייקל פרקין בשנת 1997.

בתחילת שנות התשעים, גלריית האמנות של סאות'המפטון רכשה דוגמה ליצירתו של ג'ון דומן טרנר שכותרתה The Joy Wheel Mitcham.

מדי שנה הגיע היריד למיצ'אם קומון ושנים ספורות לפני פרוץ מלחמת העולם הראשונה צייר אותו ג'ון דומן טרנר בצבעי מים.

## הערות שוליים

קטגוריה:ציירים בריטים
קטגוריה:בריטים שנולדו ב-1871
קטגוריה:בריטים שנפטרו ב-1938
יחסי אינדונזיה–נמיביה

**יחסי אינדונזיה–נמיביה** הם יחסי החוץ בין **[[אינדונזיה|רפובליקת אינדונזיה]]** ו**[[נמיביה|רפובליקת נמיביה]]**.

## סקירה כללית
היחסים בין המדינות כוננו רשמית בשנת 1991. עם זאת, היחסים החלו מוקדם יותר. מאז ועידת באנדונג בשנת 1955, אינדונזיה הייתה מקדמת פעילה של דה-קולוניזציה של מדינות אסיה ואפריקה, ועבדה יחד עם SWAPO , תנועת העצמאות של נמיביה, בפורום האו"ם לתמיכה בעצמאות נמיביה. כיום, אינדונזיה ונמיביה פועלות להגדיל את יחסי הכלכלה והסחר שלהם.

## שיתוף פעולה
שתי המדינות פעלו יחד בתחומים שונים, בעיקר בתחום החקלאות, הסיוע הטכני והחינוך. נמיביה השתתפה באופן פעיל בתוכניות הכשרה ומלגות שונות באינדונזיה, כולל מיקרו-פיננסים, חקלאות וחקלאות מים. בתוכנית למידה גבוהה, אוניברסיטת נמיביה (UNAM) ואוניברסיטת גג'ה מדה (UGM) הסכימו להזמין כמה אקדמאים בכירים מ-UGM לעבוד אצל UNAM כדי לסייע בפיתוח פקולטות שהוקמו לאחרונה.

## סחר והשקעה
היקף הסחר הדו-צדדי בין אינדונזיה לנמיביה הגיע ל-26.25 מיליון דולר בשנת 2008, עלייה של 145% לעומת 2007 שהגיעה רק ל-10.70 מיליון דולר. היצוא האינדונזי לנמיביה כולל סבון, דטרגנט, חומרי סיכה, מנורות וקוסמטיקה.

## נציגויות דיפלומטיות
* אינדונזיה מחזיקה בנמיביה שגרירות בווינדהוק.
* שגרירות נמיביה בקואלה לומפור מוסמכת גם לאינדונזיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרוטון ווג'ה

**פרוטון ווג'ה** (במלאית: **Proton Waja**) היא מכונית משפחתית גדולה מתוצרת יצרנית הרכב המלזית PROTON Holdings  אשר יוצרה במלזיה בין השנים 2001–2011.

## "פרוטון ווג'ה"
* 4 דלתות.
* 5 נוסעים.
* מנוע קדמי.
* מנועי בנזין.
* סוג הנעה: הנעה קדמית 4x2.
* בין השנים 2001–2005 יוצרו 227,388 יחידות.

## גלריה

קובץ:Proton Waja (first generation) (front), Serdang.jpg | "פרוטון ווג'ה"
קובץ:2004 Proton Waja 1.6 in Cyberjaya, Malaysia (01).jpg | "פרוטון ווג'ה", שנת 2004
קובץ:2004 Proton Waja 1.6 in Cyberjaya, Malaysia (02).jpg | "פרוטון ווג'ה", שנת 2004
קובץ:2009 Proton Waja CPS 1.6 Premium in Petaling Jaya, Malaysia (02).jpg | "פרוטון ווג'ה", שנת 2009
קובץ:2009 Proton Waja CPS 1.6 Premium in Petaling Jaya, Malaysia (01).jpg | "פרוטון ווג'ה", שנת 2009
קובץ:Proton Waja 1.6 in Malaysia (1).jpg | "פרוטון ווג'ה"
קובץ:2007-2011 Proton Waja taxi in Kuala Lumpur, Malaysia (01).jpg | "פרוטון ווג'ה" - מונית
קובץ:2007-2011 Proton Waja taxi in Kuala Lumpur, Malaysia (02).jpg | "פרוטון ווג'ה" - מונית



קובץ:Proton Waja (Royal Malaysian Police patrol car) (first generation, first facelift) (front), Batu Caves.jpg | ניידת משטרה מסוג "פרוטון ווג'ה"
קובץ:Proton Waja PDRM police cars at Dataran Merdeka, Kuala Lumpur.jpg | ניידות משטרה מסוג "פרוטון ווג'ה"
קובץ:2006 Proton Waja PDRM police car in Johore, Malaysia.jpg | ניידת משטרה מסוג "פרוטון ווג'ה"


## ראו גם
* פרוטון ג'וארה
* פרוטון ארנה
* פרוטון פוטרה
* פרוטון ווירה
* פרוטון סאוי
* פרוטון אינספירה

## קישורים חיצוניים
* 

* 
* פרוטון - אתר היצרן (proton.com)

## הערות שוליים

קטגוריה:מכוניות משפחתיות גדולות
קטגוריה:מוניות
קטגוריה:דגמי מכוניות שהושקו ב-2001
קטגוריה:כלי רכב המורכבים במלזיה
מוזיאון הארכאולוגיה בעזה

**מוזיאון הארכאולוגיה בעזה** (בערבית: **متحف غزة** – מוזיאון עזה, ועל דרך הקיצור **المتحف** – "המוזיאון") הוא מוזיאון עתיקות בעיר עזה, סמוך למחנה הפליטים שאטי. המוזיאון נפתח לקהל בסתיו 2008. מבנה המוזיאון מכיל גם בית מלון, מסעדה ומרכז כנסים.

אוסף המוזיאון מכיל מאות ממצאים, שהקדומים בהם מקורם בתקופת הברונזה. האוסף כולל חלקים אדריכליים, מטבעות, פריטי זכוכית וכלי חרס מהתקופות הרומית, הביזנטית, המוסלמית, הצלבנית ומתקופות מאוחרות עד לשנות הממשל המצרי ברצועת עזה שהסתיים ב-1967 לאחר מלחמת ששת הימים.

## היסטוריה
בשבועות הראשונים לפתיחתו הגיעו למוזיאון כ-5,000 מבקרים, בהם כ-3,500 תלמידים במסגרת סיורים של בתי הספר, ובעקבות כך הוחלט להוסיף מרחב המתאים לילדים בשטח המוזיאון. המוזיאון סוּקר גם בתקשורת האמריקאית. במאמר בעיתון הניו יורק טיימס על בניין המוזיאון צוין שהוא עשוי בחלקו מאבנים שנלקחו מבתים ישנים וכן מלוחות עץ ופריטי ברזל ונחושת שחלקם נמצאו בשרידי הרכבת המנדטורית.

המוזיאון תוכנן לפעול בחסות אונסק"ו ובמימון מועצת הנאמנים הפלסטינים ולתפקד כמוזיאון לאומי, אך בינתיים זכה לתמיכה מדעית וטכנית מחטיבת המוזיאונים בעיר ז'נבה. החל משנת 2010 נמצא המוזיאון בבעלותו של איש העסקים ג'וודאת חודארי. בהיעדר חוק ברצועת עזה המסדיר חפירות הצלה, נרתם חודארי לפעול לשמירת עתיקות באתרי הבנייה שלו.

חלק מתצוגות המוזיאון מצונזר על ידי ממשלת חמאס בעזה. הפריטים שאינם מוצגים כוללים פסלים וציורים של אלילים קדומים, בהם פסל של אפרודיטה ששמלתה נחשבה לחושפנית מדי לפי חוקי השריעה, וכן נרות שמן שעליהם מוטבעות מנורות שבעה קנים המזוהות עם היהדות.

במהלך מלחמת חרבות ברזל, המוזיאון נהרס כמעט לחלוטין. ב-3 בנובמבר 2023 דיווחו תושבים עזתים על הרס במקום בעקבות הפצצות במקומות סמוכים. ב-4 בפברואר 2024 פרסם ג'וודת חודרי לחשבון האינסטגרם שלו קטעי וידאו של ההרס הקשה במלון ובמוזיאון. גם מחוץ לחלל המוזיאון, בשטחים שבעבר היו גני קקטוסים, היה נזק משמעותי והרס רב.

## קישורים חיצוניים
* אתר המוזיאון
* 

## הערות שוליים

עזה
ארכאולוגיה בעזה
קטגוריה:הרשות הפלסטינית: בתי מלון
קטגוריה:רצועת עזה: תיירות
קטגוריה:עזה: מבנים
קטגוריה:רצועת עזה: חינוך
מלקולם דראמונד

**מלקולם סיריל דראמונד** (באנגלית: **Malcolm Cyril Drummond** 24 במאי 1880 – 10 באפריל 1945) היה צייר ומדפיס אנגלי, שנודע בזכות ציוריו של סצנות עירוניות. בהשפעת הפוסט-אימפרסיוניסט וולטר סיקרט, הוא היה חבר בקבוצת קמדן טאון וקבוצת לונדון.

## ביוגרפיה
ממוזער|260x260 פיקסלים|מלקולם דורומונד, בתים בצ'לסי, 1914
דראמונד נולד בבוי היל, ליד מיידנהד, ברקשייר, בנו של הכומר קאנון ארתור היסלופ דראמונד (1843–1945) ואנה הרייט דודסוורת'. מלקולם התחנך בבית הספר בברמינגהאם ולמד היסטוריה בכרייסט צ'רץ, אוקספורד. לאחר שנה שעבד אצל לורד פברהם כמנהל אחוזות למד בבית הספר לאמנות סלייד בין השנים 1903–1907, ואצל וולטר סיקרט בבית הספר לאמנות בווסטמינסטר בין השנים 1908–1910.

הוא נהפך לחבר בקבוצת רחוב פיצרוי של סיקרט שהוקמה בשנת 1907 בבית מול הסטודיו של סיקרט עצמו. הם נפגשו פעם בשבוע בכל שבת, הציגו ציורים והעבירו ביקורת על העבודות שהוצגו. הקבוצה כללה גם את ספנסר גור, הרולד גילמן, נאן האדסון, אתל סנדס, וולטר ראסל, ויליאם רוטשטיין, ואלברט רוטנשטיין. זאת הייתה הקבוצה הראשונה ברצף של קולקטיבים דומים שקיימו ציירים לאורך המאה ה-20 שריכזו את מאמציהם בסגנון ובשיטות מודרניות.

לאחר מכן הוא היה חבר מייסד בקבוצת קמדן טאון בין השנים 1911–1913, שהוקמה כדי להציג תערוכות.

מאז ומתמיד היו מתחים בקבוצה בין סיקרט לבין אלה שמחו על נוכחות חברותיו. אחת ההשפעות של הדרת הנשים בקבוצה באותה העת הייתה הגדלת תפוקת ציורי הנוף הלונדוני תוך התנסות בצבעוניות עזה.

דראמונד היה גם חבר מייסד בקבוצת לונדון בשנת 1914, ושימש כגזבר שלה בשנת 1921 והציג איתה עד 1932.

השנתיים שלאחר מלחמת העולם הראשונה היו פרודוקטיביות ביותר עבור דראמונד: הוא צייר מספר סצנות בפאלמס דה דאנס ובבית המשפט בלונדון. הוקמה ועדה מיוחדת עבור ציור מזבח הלב הקדוש של פטרוס הקדוש, באדינבורו.

הוא לימד בבית הספר לאמנות בווסטמינסטר עד שעזב את לונדון כדי לחזור לברקשייר בשנת 1931 בעקבות מות אשתו הראשונה זינה ליליאס אוגילווי, שהייתה גם אמנית/מאיירת מוכשרת ועבדה תחת שם העט של אלכסינה. היא איירה, בין השאר, את הספר "ההיסטוריה הכללית של הפיראטים" מאת סרן צ'ארלס ג'ונסון, עם הקדמה, מאת פיליפ גוס.

זינה הייתה גם פסנתרנית שהופיעה באולם וויגמור והייתה נערצת על ידי וולטר סיקרט וקלייב בל.

מלקולם וזינה חלקו תשוקה לאמנות ולמוזיקה ועבדו יחד בסטודיו של מלקולם, וכן ביצעו ערבים מוזיקליים יחד בבית, מלקולם ליווה את זינה בכינור.

בשנת 1937 איבד את הראיה בעין אחת, ואבד את ראייתו ב־1942.

מועצת האמנויות העלתה מופע רטרוספקטיבי בלונדון בין השנים 4–1963.

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1880
קטגוריה:בריטים שנפטרו ב-1945